Jvke

ג'ייקוב דודג' לוסון (באנגלית: Jacob Dodge Lawson; נולד ב-3 במרץ 2001), הידוע בשם הבמה Jvke (מעוצב באותיות גדולות, נהגה "גֶ'ייק") הוא זמר-יוצר, מפיק מוזיקלי ואישיות רשת אמריקאית. במהלך הסגרים במגפת הקורונה, הוא החל להיות פעיל ברשת החברתית טיקטוק ולפרסם בה סרטונים עם שיריו, כאשר אחד מהם, "Upside Down", הפך לוויראלי. בשנת 2022 הוציא לאור את אלבום הבכורה שלו, This Is What ____ Feels Like (Vol. 1–4).

 ראשית חייו 
לוסון נולד ב-3 במרץ 2001 בפרובידנס, רוד איילנד. אמו היא מורה למוזיקה בבית ספר ציבורי ואביו כומר בכנסייה. בימיו בכנסייה לוסון למד מוזיקה וקיבל שיעורי פסנתר, וכן החל לשיר ולכתוב שירים משלו לכנסייה. הוא למד בבית ספר קתולי ובהמשך עבר לתיכון ציבורי בעיר הולדתו קרנסטון. לאחר הלימודים בבית הספר הוא נרשם לקולג' הקהילתי של רוד איילנד, שם למד במשך שנה וחצי עד שנשר כדי לעסוק בשירה.

באוקטובר 2024 התחתן עם בת זוגו, ג'ורג'יה שרלוט אוונס.

 קריירה 
בשנת 2020, עם תחילת הסגרים בעולם לאור מגפת הקורונה, לוסון ובני משפחתו הצטרפו לרשת החברתית טיקטוק. לאחר תקופה בה יצר קטעי מערכון קצרים וסרטונים נוספים, הוא הודיע על הסינגל הראשון שלו, "Upside Down". השיר זכה לפופולריות רבה, ואף הזמר האמריקאי צ'ארלי פות' הציע לו להקליט לשיר גרסת רמיקס. בינואר 2021 הודיע לוסון כי הוא עתיד להוציא לאור שיר בשיתוף עם הצמד השוודי גלנטיס. אותו שיר, "Dandelion", יצא לאור בינואר 2021.

ב-15 ביולי 2022 הוציא לאור לוסון את שירו "Golden Hour", אשר כתב והפיק באופן עצמאי. היה זה שירו הראשון שנכנס למצעדי הבילבורד, מה שזיכה אותו בפרסום עולמי ובהזמנות להשתתף בתוכניות טלוויזיה, בהן תוכנית האירוח הלילית של ג'ימי פאלון, "The Tonight Show Starring Jimmy Fallon". כמו כן, באוקטובר 2022 הוענק לו פרס המוזיקה של MTV אירופה למופע הפוש הטוב ביותר. לאחר יציאת השיר, MTV בריטניה ואיטליה פנו ללוסון בבקשה שיופיע עם השיר בערוץ.

השיר נכנס למצעד הפזמונים האמריקאי בילבורד הוט 100 במקום ה-71, כאשר בשיאו היה במקום העשירי בו. כמו כן, השיר הגיע למקום ה-19 במצעד הסינגלים הבריטי. נכון למרץ 2023, השיר צבר מעל ל-100 מיליון צפיות ביוטיוב, טיקטוק ובשאר פלטפורמות המדיה החברתית.

ב-23 בספטמבר 2022 יצא לאור אלבום הבכורה של לוסון, This Is What ____ Feels Like (Vol. 1–4). האלבום מחולק לארבעה חלקים, שכל אחד מהם יצא לאור בהמשך גם כמיני-אלבום, העוסקים בהתאהבות, שברון לב, עצבות ואובדן האהבה. האלבום הגיע בשיאו למקום ה-56 במצעד הפזמונים בילבורד 200.

ב-17 בנובמבר 2022 הודיע לוסון על סיבוב ההופעות הראשון שלו, שייערך בניו יורק, לוס אנג'לס ובערים נוספות ברחבי ארצות הברית. ב-8 בדצמבר לוסון הוציא לאור את הסינגל "Hero", שיתוף פעולה עם מרטין גריקס ומשחק הקלפים Marvel Snap.

ב-4 באוגוסט 2023 השתתף בסינגל "Strings" של MAX יחד עם באזי.

 דיסקוגרפיה 
 אלבומי אולפן 
שםפרטי האלבוםמיקומי שיאארצות הבריתקנדהליטאThis Is What ____ Feels Like (Vol. 1–4) יצא לאור: 23 בספטמבר 2022
 חברת תקליטים: Jvke Music, AWAL
 פורמט: הורדה דיגיטלית, סטרימינג405866

 מיני-אלבומים 
+שםפרטי האלבוםThis Is What Falling in Love Feels Like (554Hz) יצא לאור: 3 באוקטובר 2022
 חברת תקליטים: Jvke Music, AWAL
 פורמט: הורדה דיגיטלית, סטרימינגThis Is What Heartbreak Feels Like (432Hz) יצא לאור: 4 באוקטובר 2022
 חברת תקליטים: Jvke Music, AWAL
 פורמט: הורדה דיגיטלית, סטרימינגThis Is What Sadness Feels Like (214Hz) יצא לאור: 5 באוקטובר 2022
 חברת תקליטים: Jvke Music, AWAL
 פורמט: הורדה דיגיטלית, סטרימינגThis Is What Falling Out of Love Feels Like (392Hz) יצא לאור: 6 באוקטובר 2022
 חברת תקליטים: Jvke Music, AWAL
 פורמט: הורדה דיגיטלית, סטרימינג

 סינגלים 
 כאמן מוביל 
שםשנהמיקומי שיאעיטוריםאלבוםארצות הבריתאוסטרליהקנדהגרמניהאירלנדהולנדניו זילנדשווייץהממלכה המאוחדתעולמי"Upside Down"2020—————————— MC: זהבלא מתוך אלבום"Dandelion"2021——————————"This Is What Falling in Love Feels Like"—————————— RIAA: זהב
 MC: זהבThis Is What ____ Feels Like (Vol. 1–4)"Golden Hour"202210291966256228471913 RIAA: פלטינה
 BPI: כסף
 RMNZ: זהב"Hero"——————————לא מתוך אלבום"This Is What Heartbreak Feels Like"2023——————————This Is What ____ Feels Like (Vol. 1–4)הסימן "—" מציין שהסינגל לא יצא לאור או לא זכה להיכנס למצעד במדינה זו.

 כאמן משתתף 
+שםשנהאלבום"U Love U"2022לא מתוך אלבום

 סינגלים שיווקיים 
שםשנהאלבום"Home"2021לא מתוך אלבום"Secrets""Brand New Day"פסקול הסרט "קליפורד הכלב האדום הגדול""Anxiety"לא מתוך אלבום"Charger"2022"I Can't Help It"This Is What ____ Feels Like (Vol. 1–4)

 קישורים חיצוניים 



 ביאורים 

 הערות שוליים 

קטגוריה:זמרים-יוצרים אמריקאים
קטגוריה:פרובידנס: אישים
קטגוריה:טיקטוקרים אמריקאים
קטגוריה:אמריקאים ילידי רוד איילנד
קטגוריה:אמריקאים שנולדו ב-2000